Berlingske Tidende, 1836-02-17
Paris, den 7de Februar. – Endnu er intet nyt Cabinet constitueret. Men derom er man enig, at det hidtilværende Cabinet, hvis Afskedigelse af Kongen endnu ikke er officielt bekjendtgjort, ikke kan bibeholdes, i det mindste ikke uden at Deputerede Kamret opløses, og et nyt Kammer indkaldes. Morgenbladene af 7de d. M. stemme overeens deri, at Kongen har tilbudt Hr. Humann Portefeuillen for Finantserne, og at denne har afslaaet Portefeuillen. Uvillig herover, skal Kongen have yttret: "Denne Humann har oppustet Ballonen og gjort Alting færdigt til den luftige Fart, og nu vægrer han sig ved at bestige Gondolen! Temps, der gielder for det Blad, der er indviet i Hr. Dupins Fortrolighed, indeholdt i Morges Følgende, Hr. Humann har definitivt afslaaet den ham tilbudte Jndtrædelse i Cabinettet. Derpaa er Hr. Mole i Gaar Aftes blevet kaldt til Kongen; endnu Kl. 11 befandt han sig hos samme. Hr. Dupin var i Løbet af Gaarsdagen ligeledes kaldt til Kongen. Da han spurgte om sin Mening havde han erklæret, at det ikke syntes ham hensigtsmæssigt, at hvert enkelt Navn discuteredes med Kongen; det vilde være bedre, om Kongen kun indlod sig i Underhandlinger med en eneste Mand og gav denne det Hverv at sammensætte Cabinettet. Dette Raad havde fundet Kongens bifald, saa at han, som en Følge af samme, sendte Bud efter Hr. Mols, der, som oven bemærket, da ogsaa indfandt sig. – Blandt de hidtil ministerielle Blade nøjedes "Journal de Paris" med, at bekjendtgjøre at Ministrene, der have indgivet deres Afskeed, i Gaar arbeidede med Kongen. – J en lang Artikkel forekaster "Journal des Debats" de Herrer Humann, Passy og Sauzet Feighed, hvis de nemlig ikke skulde vove at modtage Portefeuillerne, hvis Bibeholdelse de have gjort de hidtilværende Cabinets medlemmer umulig. Derpaa udbryder dette doctrinaire Organ i følgende Klager: "Hvorledes har dog Alting i faa Dage kunne forandre sig saa aldeles Almindelig Ro og Sikkerhed herskede; neppe lod der sig hist og her paa den fjerne Horizont see nogle Smaaskyer, der strax adspredte sig igjen. Der var intet væsentligt Spørgsmaal fremlagt, over hvilket der herskede nogen alvorlig Menings-Forskjellighed, Meni Dag see vi et styrtet Ministerium, et uenigt Kammer, en usikker Fremtid, tusind Slags Forviklinger, der syntes løste, og som nu paany gjøre sig gieldende. Og dertil endnu et nyt Strids-Spørgsmaal, Reductions=Spørgsmaalet, dette indholdssvære Spørgsmaal, der berører alle Jnteresser og ryster al Formue. Hvorledes kunde man dog saa kaad opkaste det: Vi ville ikke smøre altfor mørke Farver paa; tvertimod, vi ønske, at de, der have fremmannet Stormen, ogsaa maae forstaae at fængsle den, og derved give Beviser saavel paa deres Jndsigt som paa deres Hensigters Redelighed." National minder om, at Hr. Villele i Aaret 1824 unddrog "Journal des Debats" den Understøttelse, Journalen hidtil havde nydt af det hemmelige Fond. Da Bladet dengang havde lidt dette Tab ifølge dets Modstand, mod Rente-Reductionen, saa kan man frygte for, at en lignende Aarsag nu kan fremføre en lignende Virkning. Derfra komme hine Taarer. – "Moniteur du Commerce, synes allerede at have brudt med sine Venner, Ministrene; den forekaster dem, at de ikke have vidst, forsonlige at føje sig i Tid og Omstændigheder. For at vise, hvor kyndig den er i dette sidste, bereder Journalen sig allerede til at drage over i den fjendtlige Leir.